cyanic-selkie/wikianc huggingface dataset:
LG DoublePlay
LG DoublePlay je androidový smartfón, ktorý vyrábala spoločnosť LG Electronics pre mobilného operátora T-Mobile. Predstavený a uvedený bol v októbri 2011.
Obsahuje QWERTY klávesnicu, kapacitný TFT displej s uhlopriečkou 3,5 palcov s rozlíšením 320 x 480 bodov s bodovou hustotou 165 ppi a operačný systém Android 2.3.
Používa čipset Qualcomm Snapdragon s procesorom 1,0 GHz Scorpion, kapacita vnútorného úložiska je 2 GB, rozšíriteľná microSD kartou do 32 GB a pamäť RAM je 512 MB.
Primárna kamera má rozlíšenie 5 MP, sekundárna kamera chýba. Batéria je odnímateľná typu Li-Ion s kapacitou 1500 mAh.
Majoranovský fermión
Majoranovský fermión je taký fermión, ktorý je svojou vlastnou antičasticou. Tento pojem sa používa ako protiklad k Diracovmu fermiónu, opisujúcemu časticu, ktorá sa líši od svojej antičastice. Aj keď bozóny (napr. fotón) sú bežne svojimi antičasticami, medzi fermiónmi je to veľmi nezvyčajné.
Teória
Ettore Majorana v roku 1937 predpokladal, že neutrálne častice so poločíselným spinom je možné popísať reálnou vlnovou rovnicou (Majoranovou rovnicou), a preto budú identické s vlastnými antičasticami.
Rozdiel medzi majoranovským fermiónom a Diracovým fermiónom je možné vyjadriť matematicky pomocou kreačných a nihilačných operátorov druhej kvantifikácie. Kreačný operátor γ†j vytvorí fermión v kvantovom stave j, zatiaľ čo anihilačný operátor γj ho zničí, prípadne vytvorí zodpovedajúcu antičasticu. Pre Diracove fermióny sú operátory γ†j a γj zreteľne odlišné, pri majoranovských fermiónoch sú identické.
Elementárne častice
Žiadna známa elementárna častica nie je majoranovský fermión. Aj keď povaha neutrína nie je ešte definitívne stanovená, môže byť majoranovským fermiónom alebo Diracovým fermiónom. Ak by patrilo medzi majoranovské fermióny, potom by bol možný dvojitý bezneutrínový beta rozpad. Experimenty s týmto typom rozpadu prebiehajú.
Hypotetické neutralíno v supersymetrických modeloch patrí medzi majoranovské fermióny.
V supravodivých materiáloch sa majoranovské fermióny môžu vyskytnúť ako kvázičastica.
Let ČSA 584
Let ČSA 584 smeroval dňa 21. decembra 1948 z Prahy do Tel Avivu. Pred ďalším medzipristátím v Aténach sa pilot v zlom počasí a s blížiacim sa súmrakom rozhodol neletieť priamo do Atén, ale obletom Peloponézu sa vyhnúť búrke. Za zlej viditeľnosti sa zrútil neďaleko mesta Pylos. Pretože v tom čase prebiehala grécka občianska vojna, objavili sa špekulácie o zostrelení lietadla zo zeme potom, čo povstalci mylne interpretovali v núdzi vystrelené svetlice. Dôkazy potvrdzujúce túto hypotézu sa však nenašli. Miesto pádu lietadla bolo lokalizované až v nasledujúcich dňoch americkým vojenským prieskumným lietadlom. Záchranári dorazili pod vojenskou ochranou na miesto 23. decembra a našli všetky osoby na palube mŕtve a okradnuté.
Linux (prací prášok)
náhľad|Krabice pracieho prášku Linux v supermarkete Linux Vollwaschmittel (Prací prášok Linux) je značka pracieho prášku, ktorý vyrába švajčiarska firma Rösch AG. Je obľúbený v nemecky hovoriacich krajinách.
Keďže sa meno pracieho prášku zhoduje s názvom jadra operačného systému Linux, stal sa terčom kritiky. Použitie tohto mena nie je porušením ochrannej známky, ktorú vlastní Linus Torvalds na linuxové jadro. Továreň na výrobu prášku nemá s linuxovým jadrom nič spoločné, iba ak to, že firemný web beží na serveri založenom na Linuxe.
Centrum vedecko-technických informácií Slovenskej republiky
náhľad|Budova Centra vedecko-technických informácií na Patrónke
Centrum vedecko-technických informácií Slovenskej republiky (skr. CVTI SR) je národné informačné centrum pre vedu, techniku, inovácie a vzdelávanie a zároveň vedecká knižnica, ktorá koordinuje činnosť a zabezpečuje prevádzku interdisciplinárnych výskumno-vývojových centier a národných infraštruktúr pre výskum, vývoj, inovácie a vzdelávanie. Okrem knižničných a vzdelávacích služieb vydáva rôzne publikácie, napr. ItLib alebo vedecko-popularizačný časopis Quark. CVTI SR je metodickou knižnicou s celoštátnou pôsobnosťou.
Organizácia sídli v Bratislave na Patrónke v budove na Lamačskej ceste. Súčasným riaditeľom je prof. RNDr. Ján Turňa, CSc.
Dejiny
Bola pôvodne založená v roku 1938 ako Slovenská technická knižnica. V roku 2013 sa stalo CVTI Národný referenčný bod pre Open Access politiku Európskej komisie na Slovensku.
Od roku 2008 rozhodlo Ministerstvo školstva, že nákupy drahých prístupov k vedeckým bibliografickým databázam budú riešené centrálne cez CVTI. Prístup stál ročne asi 3,5 milióna eur a financovali ho z eurofondov. Projekt, z ktorého financovanie prístupu bežalo však v roku 2015 skončil. Kompetentní pracovníci v CVTI a ani na Ministerstve však neboli schopní zabezpečiť obnovu financovania a niektoré medzinárodné databázy poskytovali počas roka 2016 zdarma. Od januára 2017 však Elsevier jeden z najväčších vydavateľov prístup k svojim databázam (služby ScienceDirect a Scopus), zo Slovenska odstavil. Prestali fungovať aj databázy Reaxys a Knovel. Informácie o probléme vyšli najavo až v priebehu januára 2017 a vedeckú komunitu pobúrili. Prístup v priebehu niekoľkých týždňov obnovili.
Poslanie a hlavné činnosti
Poslaním CVTI je podpora vedeckých a výskumných aktivít na Slovensku. Organizácia zabezpečuje správu knižničných a informačných fondov a poskytovanie knižnično-informačných služieb jednak klasickým spôsobom fyzických výpožičiek ako aj elektronicky. Zároveň zabezpečuje činnosť a prevádzku Centrálneho registra evidencie publikačnej činnosti (CREPČ) a Centrálneho registra evidencie umeleckej činnosti (CREUČ), na základe ktorých sú ďalej prerozdeľované prostriedky za vedu a výskum. Zabezpečuje aj prevádzku Centrálneho registra záverečných a kvalifikačných prác (CRZP) a antiplagiátorského systému.
Vydavateľská činnosť
Centrum vedecko-technických informácií vydáva časopisy : ''ITlib. Informačné technológie a knižnice, Quark, Transfer technológií bulletin a Vedecký kaleidoskop''.
Nemecky hovoriace spoločenstvo Belgicka
thumb|Nemecky hovoriace spoločenstvo Belgicka thumb|vlajka
Nemecky hovoriace spoločenstvo Belgicka je jedno z troch oficiálnych jazykových spoločenstiev Belgicka. Nachádza sa vo východnej časti Belgicka a zaberá rozlohu. Počet jeho obyvateľov je 75 222. V spoločenstve je úradný jazyk nemčina s frankofónnou menšinou, hlavné mesto je Eupen.
Nemecky hovoriace spoločenstvo Belgicka má právomoci v kultúrnej, vzdelávacej, zamestnaneckej a pamiatkérskej oblasti.
LG Revolution
LG Revolution je androidový smartfón, ktorý vyrábala spoločnosť LG Electronics. Predstavený bol v januári a uvedený v máji 2011.
Obsahuje IPS kapacitný LCD displej s uhlopriečkou 4,3 palcov s rozlíšením 480 x 800 bodov s bodovou hustotou 217 ppi a operačný systém Android 2.2 aktualizovateľný na 2.3.
Systém na čipe je použitý typu Qualcomm MSM8655 Snapdragon S2 s procesorom 1,0 GHz Scorpion a grafický procesor je Adreno 205. Kapacita úložiska je 16 GB, rozšíriteľná microSD kartou do 32 GB, pričom 16 GB karta je súčasťou dodávky.
Primárna kamera má rozlíšenie 5 MP, sekundárna 1,3 MP. Batéria je odnímateľná typu Li-Ion s kapacitou 1500 mAh.
Španielsko-americká vojna
right|250px|thumb|Námorná bitka v Manilskej zátoke Americko-španielska vojna bol ozbrojený konflikt medzi Španielskom a Spojenými štátmi americkými odohrávajúci sa medzi aprílom a augustom roku 1898. Viedol k jednoznačnému víťazstvu USA, ktoré získalo pod kontrolu väčšinu španielskych zámorských kolónii a upevnilo si tak svoj vplyv na západnej pologuli.
Predohra
Konečným spúšťačom vojny sa tak stalo dodnes neobjasnené potopenie americkej lode USS Main v Havanskom prístave 15. februára 1898. V USA napriek neexistujúcim dôkazom prevládla mienka, že loď bola potopená vďaka sabotáži španielskych agentov. Vláda prezidenta McKinleyho dala v apríli Španielsku ultimátum, v rámci ktorého sa malo okamžite z Kuby stiahnuť. Madrid toto ultimátum rozhorčene odmietol a prerušil s USA 21. apríla diplomatické styky. Ten istý deň začalo americké námorníctvo s blokádou Kuby, načo 23. apríla vyhlásilo Španielsko USA vojnu. Americký kongres vyhlásenie vojny opätoval dva dni na to. right|thumb|Americký vojaci pri obliehaní [[Santiago de Cuba|Santiaga]]
Boje
Samotné boje mali pomerne rýchly spád a prebiehali primárne na Kube a Filipínach. Moderne vyzbrojené americké vojsko a námorníctvo v nich malo značne navrch nad zastaranejšími loďami a výzbrojou Španielska. Už 1. mája 1898 americké námorníctvo pod velením komodora George Deweya bez strát (len s deviatimi ranenými) obkľúčilo a úplne zničilo španielsku flotilu v Manilskej zátoke. S podporou filipínskych bojovníkov za nezávislosť pod vedením Emilia Aguinalda získala v priebehu niekoľkých týždňov americká armáda kontrolu nad väčšinou Filipínskych ostrovov, aby sa však vyhla vážnejším stratám, priamo do hlavného mesta Manila (ktoré bránilo 8000 španielskych vojakov) vstúpila až po oficiálnom ukončení bojov 13. augusta.
21. júna obsadilo americké námorníctvo prakticky bez boja ostrov Guam a zajalo na ňom celú 54 člennú španielsku vojenskú posádku.
Boje na Kube prebiehali hlavne vo východnej časti ostrova, v blízkosti vojensky dôležitého prístavu Santiago de Cuba. Medzi 6. až 10. júnom uskutočnila americká námorná pechota s podporou loďstva inváziu v zátoke Guantanamo a úspešne ju zaistila. Prvé pozemné výsadky neďaleko Santiaga uskutočnili americké vojská 22. júna. 1. júla došlo v blízkosti Santiaga k dvom veľkým bitkám (bitka o San Juan Hill a bitka o El Caney), v ktorých americké vojská s významnou pomocou kubánskych rebelov porazili španielsku predsunutú obranu mesta. 3. júla došlo k najväčšej námornej bitke tejto vojny, keď americké námorníctvo spustilo priamy útok na prístav Santiago de Cuba, pričom tam úplne zničilo španielsku karibskú flotilu. Vojenská posádka Santiaga definitívne kapitulovala 17. júla.
Američania sa 25. júla vylodili aj na ostrove Portoriko, tu však nemali veľkú podporu miestneho odboja a do konca vojny zaistili len časť ostrova.
Španielsko, prakticky úplne porazené v námorných bitkách, bez možnosti poskytnúť pomoc svojim vojskám stále bojujúcim na Kube, Filipínach a Portoriku, súhlasilo so zastavením bojov a s pomocou Francúzskeho sprostredkovania sa dohodlo s USA na prímerí, ktoré vstúpilo do platnosti 12. augusta. Vojna sa oficiálne skončila 10. decembra 1898, keď obe strany podpísali v Paríži mierovú dohodu. right|thumb|Potopená španielska loď Reina Mercedes v Santiagskom prístave
Následky
Vojna mala pre kedysi hrdé španielske impérium katastrofálne následky. Španielsko prišlo o vyše 3000 vojakov a 500 námorníkov, jeho kedysi silné pacifické a karibské námorné flotily boli úplne zničené. V rámci parížskej mierovej zmluvy sa muselo úplne stiahnuť zo svojich posledných zámorských kolónií (väčšinu ktorých získalo USA a neskôr časť z nich aj Nemecko) a definitívne tak stratilo vplyv koloniálnej mocnosti.
Pre USA naopak vojna znamenala veľký úspech, vďaka ktorému si výrazne upevnili svoje mocenské postavenie na celej západnej pologuli. V pozemných bojoch síce stratili vyše 3000 vojakov, no bez straty jedinej lode a len so 16 mŕtvymi námorníkmi sa ukázali ako nová námorná mocnosť. Od Španielska prebrali kontrolu nad Kubou, Portorikom, ostrovom Guam a Filipínami. Tu sa však zároveň zakrátko ukázali skutočné dôvody amerického ťaženia. Hoci oficiálnym casus belli pred vojnou bola hlavne podpora kubánskych a filipínskych snáh o nezávislosť, už krátko po vojne začali americké vojská obe krajiny okupovať a pod rôznymi zámienkami ich snahy o samostatnosť odmietli. USA následne spustili v rámci tzv. banánových vojen ozbrojenú kampaň proti tým istým rebelom, ktorí im predtým pomáhali v bojoch proti Španielsku, pričom pri potláčaní ich odporu často používali ešte horšie metódy ako predtým španielski kolonizátori. Obzvlášť tragické následky to malo pre Filipíny, kde v následnej americko-filipínskej vojne (1899-1902) zahynulo vyše 200 000 ľudí, pričom USA krajinu následne okupovali až do roku 1935 (definitívnu nezávislosť získali Filipíny až po konci druhej svetovej vojny).
Poddôstojník
náhľad|Poddôstojník nemeckého Wehrmachtu s ďalekohľadom a samopalom (vľavo) kráčajúci po boku svojich vojakov cez obec počas bojov vo Francúzsku cez druhú svetovú vojnu v lete 1944. Poddôstojník je príslušník ozbrojených síl (prípadne policajného či hasičského zboru), ktorého funkcia poskytuje určité veliteľské a poriadkové právomoci nad mužstvom.
V Ozbrojených silách Slovenskej republiky medzi poddôstojnícke hodnosti patria (od najnižšej po najvyššiu) čatár, rotný, rotmajster, nadrotmajster a štábny nadrotmajster. V slovenskom Policajnom zbore sú poddôstojníkmi všetci príslušníci s hodnosťami: strážmajster, nadstrážmajster, podpráporčík, práporčík, nadpráporčík). Poddôstojníci sa v PZ odlišujú od dôstojníkov farbami kovov svojich hodnostných označení. Poddôstojníci majú svoje značenie (hviezdy) v striebornej farbe zatiaľ čo dôstojníci ho majú v zlatej farbe. Poddôstojníci väčšinou nezastávajú žiadnu vyššiu funkciu.
Better Off Alone
„Better Off Alone“ je prvý singel holandskej eurodance skupiny Alice DeeJay z jej debutového albumu Who Need Guitars Anyway?. Singel bol pôvodne vydaný v roku 1998 cez kanadské vydavateľstvo ISBA Music Entertainment Inc., ale v roku 1999 bol singel znovu vydaný cez Positiva Records, Universal a Republic.
Katedrála Zosnutia presvätej Bohorodičky (Varna)
náhľad|Katedrála Zosnutia presvätej Bohorodičky vo Varne náhľad|Interiér katedrály vo Varne Katedrála Zosnutia presvätej Bohorodičky v bulharskom meste Varna na pobreží Čierneho mora je katedrálnym chrámom Bulharskej pravoslávnej cirkvi (eparchia Varna - Velika Preslav). Chrám sa nachádza na Námestí Cyrila a Metoda a je jednou z dominánt mesta. Je zasvätený Zosnutiu (Uspeniu) presvätej Bohorodičky.
Dejiny
Je postavená v novobyzantskom architektonickom štýle. Po oslobodení mesta spod tureckej nadvlády chýbal Varne dôstojný pravoslávny chrám pre narastajúci počet pravoslávneho obyvateľstva v meste. Základný kameň chrámu položil v roku 1880 prvý vládca novodobého bulharského štátu Alexander Battenberg. Na výstavbu chrámu prispela vláda, ale začala sa aj zbierka na jeho výstavbu. Stavba sa realizovala v rokoch 1880 až 1886. Prvá slávnostná liturgia sa uskutočnila v novopostavenom chráme 30. augusta 1886.
Architektúra
Je postavená v novobyzantskom architektonickom štýle. Ide o monumentálny trojvežový chrám. Zvonica bola postavená až v rokoch 1941 až 1943 a je vysoká 38 metrov. Ikonostas zhotovili macedónski majstri z Debaru v roku 1912. Ikony daroval chrámu v roku 1901 ruský imperátor Mikuláš II. Výzdoba interiéru freskami sa začala až po roku 1949.
Bob Sinclar
Bob Sinclar, často chybne písané ako Sinclair (vlastným menom Christophe Le Friant, * 10. máj 1969, Francúzsko) je francúzsky hudobný producent, house DJ, remixér a majiteľ vydavateľstva Yellow Productions. Veľkú popularitu si získal najmä v roku 2006, vydaním singlov „Love Generation“ a „World, Hold On (Children of the Sky)“.
Open Automotive Alliance
Open Automotive Alliance (OAA) je aliancia výrobcov automobilov a technologických spoločnosti, ktorá je zameraná na použitie Androidu v automobiloch. Bola predstavená na CES 6. januára 2014.
Auto Union
náhľad|vpravo|Logo (štyri spojené kruhy štyroch automobiliek) náhľad|vpravo|Wanderer náhľad|vpravo|Horch náhľad|vpravo|Audi náhľad|DKW Auto Union AG, Chemnitz bol nemecký automobilový koncern.
História
Spoločnosť Auto Union AG bola založená (z finančných dôvodov) 29. júna 1932 (spätne k 1. novembru 1931) spojením firiem Audi, DKW, Horch a Wanderer počas hospodárskej krízy. Ktorej znakom sa stali štyri spojené kruhy, symbolizujúce jej členov. Automobilky však vyrábali automobily pod svojimi menami a logo sa objavovalo len na pretekoch Grand Prix, kde vozy Auto Union Rennabteilung boli rovnocennými súpermi Mercedesu. V roku 1964 logo automobilky prevzala firma Audi (vtedy niesla názov Audi NSU Auto Union AG), ktorá ho používa dodnes.
Modely Auto Union 1945 - 1965
Po znovuzrodení Auto Union v západnom Nemecku vyrábala firma v Ingolstadte a Düsseldorfe automobily až do roku 1968 pod názvom DKW.
Jiří Navrátil
JUDr. Jiří Navrátil (* 10. september 1923, Lipsko – † 16. január 2017, Praha) bol český prekladateľ, publicista a významný český skaut, ktorý zažil všetky tri zákazy Junáka – českého skauta a jeho obnovenie. Bol členom protinacistického odboja a aktívne sa v máji 1945 podieľal na pražskom povstaní. V roku 1949 sa zúčastnil spolu s ďalšími skautmi, napr. Dagmar Skálová, nepodareného pokusu o protikomunistický prevrat, za ktorý bol odsúdený na 20 rokov odňatia slobody. Niekoľko rokov strávil v Jáchymove, kde pracoval v uránových baniach. Neskôr bol kvôli chorobe presunutý inam. Bol prepustený na amnestiu v roku 1960.
V roku 1968 sa podieľal na znovuobnovení skautingu v Česko-Slovensku. Pri tretej obnove skautingu v roku 1989 sa stal členom Ústrednej rady Junáka. V roku 1992 bol zvolený za starostu, od začiatku tisícročia až do svojej smrti bol prvým zástupcom starostu Junáka – českého skauta.
Život
Narodil sa v rodine významného českého diplomata v nemeckom Lipsku, kde jeho otec pôsobil vo funkcii československého konzula.
Čoskoro po Jiřího narodení však bol povolaný späť na Ministerstvo zahraničných vecí do Prahy. Od 3. triedy, kedy bol otec preložený ako konzul do Stuttgartu, navštevoval mladý Jiří v Nemecku dva roky waldorfskú školu. Kvôli češtine sa sám neskôr vrátil do Česko-Slovenska a všeobecnú školu dokončil na Durychově námestí v Prahe. Gymnázium študoval v Bučoviciach na Morave, kde žil u príbuzných, a po návrate otca do Prahy prestúpil na Reformné reálne gymnázium Dr. Edvarda Beneša.
V roku 1937 sa cez svojho spolužiaka zapojil do skautského hnutia. Najprv sa stal členom 4. a potom aj 2. oddielu Zväzu skautov a skautiek ČSR, ktorý viedol spisovateľ Jaroslav Foglar. Po zákaze skautingu v roku 1940 fungoval Jiřího oddiel v ilegalite ako dorast Klubu českých turistov.
Po maturite na reálnom gymnáziu nastúpil Jiří Navrátil do kancelárie firmy zaoberajúcej sa autobusovou dopravou, ktorej riaditeľom a spolumajiteľom sa medzitým stal jeho otec. Niektorí ľudia z vedenia firmy, medzi nimi aj jeho strýko František Holub, boli zapojení do odbojovej činnosti a po ich odhalení Nemci podnik zabavili.
V roku 1944 zatklo Jiřího Navrátila a ďalších skautských vedúcich Gestapo. Za pomoci morzeovky sa im však podarilo dohovoriť, ako budú vypovedať, a väčšina z nich nakoniec neskončila v koncentračnom tábore – Jiří bol napríklad zaradený do pracovných oddielov Organizácie Todt. Čoskoro však utiekol a až do konca vojny sa skrýval. Pritom sa plne venoval ilegálnej činnosti a v máji 1945 sa aktívne zúčastnil Pražského povstania.
Od roku 1945 študoval na právnickej fakulte, ale po protestnom pochode vysokoškolákov na Hrad 25. februára 1948 bol ako činovník Junáka zo štúdií vylúčený. Zúčastnil sa aj potlačeného protikomunistického povstania: na jar roku 1949 ho vyzvala skautská činovníčka Dagmar Skálová, aby zmobilizoval starších skautov. Tí mali pôsobiť ako spojky pri Protikomunistickom puči pripravovanom vojenskou skupinou Praha-Žatec. Veliteľom povstania mal byť, vtedy už zatknutý, generál Karel Kutlvašr. Tajná polícia však celú akciu od začiatku pozorne sledovala a 17. mája 1949 (pôvodne plánovaný dátum povstania) večer takmer všetkých skautov pozatýkala. Následné výsluchy v Ruzyni prebiehali podľa „osvedčených“ metód – bitie, vydieranie, psychický teror. Opäť vďaka morzeovke a ďalším skautským „praktikám“ sa však zatknutým podarilo utajiť skutočné množstvo zapojených skautov a rozsah činnosti. V auguste 1949 s nimi komunisti usporiadali „skautský proces“. Jiří Navrátil dostal trest 20 rokov žalára za vlastizradu.
Po skončení procesu ho spoločne s ďalšími skautmi previezli do jáchymovských uránových baní. Sprvu boli umiestnení na Vykmanově a neskôr pracovali na Rovnosti. Okamžite tu založili Roverský kmeň Rovnost, ktorý potom vyvíjal rozsiahlu činnosť: v lágri, kde bola zakázaná tlač a akékoľvek písacie potreby, získaval správy za pomoci vylúčených vysokoškolákov nasadených do baní, organizoval spojenie s rodinami, posielal listy, zháňal lieky, pomáhal spoluväzňom v zlom psychickom stave, organizoval tajné omše, prednášky, jazykový kurz a dokonca založil „vydavateľstvo“, v ktorom vyšlo osemnásť zväzočkov vôbec prvých českých samizdatov. Po dvoch rokoch väzenia Jiří Navrátil ťažko ochorel zápalom obličiek, a preto bol odvezený do väznice v Hradci Králové, potom do Plzne na Bory a do väznice v Pardubiciach. Na Jáchymovsko sa ešte na čas vrátil, prešiel aj Mírovom, Ilavou a Leopoldovom. Z Leopoldova bol 11. mája 1960 prepustený na amnestiu.
Po návrate z väzenia žil so svojimi rodičmi v Prahe a to v jednej miestnosti v Šáreckom údolí, kam ich komunisti násilne vysťahovali. V tej dobe tiež spoznal svoju budúcu manželku, dcéru spoluväzňa JUDr. Františka Váleka. V ďalších rokoch pracoval ako čistič bazénov v Parku kultúry a oddychu, potom ako pomocná sila po rôznych výstavách a v rokoch 19621968 ako údržbár. Vedľa toho sa živil prekladmi, najprv však pod cudzím menom, a potom prispieval do redakcie aktualít a zaujímavostí Československého rozhlasu. V roku 1968 sa stal členom redakcie nového týždenníka Doba. V tom istom roku, keď sa nakrátko podarilo obnoviť skautskú organizáciu, bol Jiří Navrátil zvolený členom náčelníctva Junáka. Po zákaze týždenníka Doba v septembri 1969 sa živil ako tzv. voľný novinár a aj naďalej prekladal z nemčiny, angličtiny a francúzštiny. Pre nakladateľstvo Odeon preložil rad kníh. S manželkou Bělou bývali vtedy v jednej izbe v rozdelenom byte Na baště sv. Jiří, kde sa im v máji 1977 narodil syn Tomáš. Rok nato preto nastúpil do vydavateľstva Vyšehrad ako redaktor kultúrnej rubriky týždenníka Naše rodina.
V decembri 1989 sa na pol roka ujal funkcie šéfredaktora denníka Lidová demokracie. Zároveň sa stal aj členom ústrednej rady Junáka – zväzu skautov a skautiek ČR a vykonával v ňom funkciu zahraničného spravodajcu. V roku 1992 bol zvolený za starostu Junáka. Do roka 2016 sa účastnil s členmi Masarykova demokratického hnutia, skauty a svojou paní aktívno vzpomienkových akcí odboja proti totalitnému režimu (Mene Tekel, Milada Horáková a ďalšie) i vzpomienok na nášho prvého česko-slovenského prezidenta.
Ocenenie
Jiří Navrátil je nositeľom mnohých českých a zahraničných skautských vyznamenaní – v roku 2002 mu, ako prvému z východnej Európy, udelil Svetový výbor WOSM najvyššie svetové skautské vyznamenanie Bronzový vlk. Jiří Navrátil je tiež držiteľom Vyznamenania Zlatej lipy ministra obrany ČR za činnosť v 2. a 3. odboji a Medaile T.G.M. udeľovanej Masarykovím demokratickým hnutím.
Bol čestným členom prístavu Modrá Flotila – Nymburk.
Anton Löwe
Anton Löwe (* asi 1740, Ulm, Nemecko† okolo 1800, Bratislava) bol kníhkupec, kníhtlačiar a vydavateľ.
Kariéra
V rokoch 177093 bol majiteľom kníhkupectva a v rokoch 178390 aj tlačiarne v Bratislave. Vydával tu historické, geografické a náboženské publikácie a divadelné hry, prevažne v nemčine.
Produkcia tlačiarne
Z jeho tlačiarne vyšlo napr:
Benny Andersson
Göran Bror "Benny" Andersson (* 16. december 1946, Štokholm, Švédsko), v profesionálnom živote známy ako Benny Andersson, je švédsky hudobník, skladateľ, producent, spevák, textár, jeden z bývalých členov skupiny ABBA (19721982). Andersson je aj spoluautorom muzikálov Chess, Kristina från Duvemåla a Mamma Mia!. V roku 2008 na výrobe filmovej verzie muzikálu Mamma Mia! participoval ako výkonný producent. Od roku 2001 je aktívny so svojou hudobnou skupinou, ktorá má názov Benny Anderssons Orkester (BAO!).
Životopis
Goran Bror Andersson sa narodil v Štokholme. Jeho otec bol tridsaťštyri ročný stavebný inžinier Gösta Andersson, jeho matka, Laila, mala v čase jeho narodenia dvadsaťšesť rokov. Benny Andersson má sestru, Evu-Lis Andersson, ktorá sa narodila v roku 1948.
Hudobné začiatky
V rodine Anderssonovcov boli dvaja hudobníci, jeho otec a starý otec, ktorí obaja hrali na akordeón. Keď mal Benny šesť rokov, dostal aj on svoj vlastný nástroj a spolu s otcom Göstom a starkým Efraimom sa učil hrať švédske ľudové piesne, tradičnú hudbu a slávne hudobné šlágre. Benny si spomína, že jeho prvé hudobné nahrávky, ktoré si kúpil, boli „Du Bist Musik“ od Cateriny Valente a „Jailhouse Rock“ od Elvisa Presleyho. Zvlášť bol fascinovaný nahrávkou na „B“ strane singla, „Treat Me Nice“, v ktorej výrazne znel klavír. Ako desaťročný dostal Benny svoj prvý klavír, na ktorom sa začal učiť hrať.
V pätnástich rokoch Benny Andersson zanechal školu a začal hrávať po mládežníckych kluboch. Tam spoznal svoju prvú priateľku, Christinu Grönvallovú, s ktorou mal dve deti: syna Petra, ktorý sa narodil v roku 1963 (Andersson mal vtedy 16 rokov) a o dva roky neskôr, v roku 1965, sa im narodila dcéra Helen.
Začiatkom roku 1964 Benny a Christina tvorili skupinu Elverkets Spelmanslag, ktorá na elektrické hudobné nástroje hrávala folkové piesne a hudobné šlágre. Väčšina z ich skladieb bolo inštrumentálnych. Jednou z nich bola napríklad aj Manciniho filmová pesnička „Baby Elephant Walk“. V tomto období začal Benny Andersson skladať svoje prvé skladby.
Björn Ulvaeus
V júni roku 1966 sa Andersson stretol s Björnom Ulvaeusom. Začali spolu tvoriť skladby a ich prvé dielo, ktoré bolo nahraté bola pieseň, ktorú pod názvom „Isn't It Easy To Say“ nahrala skupina The Hep Stars. Plodnú spoluprácu mal Andersson s Lassem Berghagenom, s ktorým okrem mnohých iných nahral aj skladba „Hej, Clown“, ktorá v roku 1969 zaznela v programe Melodifestivalen, švédskej finálovej súťaže pre Eurovision Song Contest. Song sa umiestnil na druhom mieste. Počas tejto súťaže sa Benny stretol s Anni-Frid Lyngstadovou, s ktorou sa stali blízkymi priateľmi. V tom istom čase sa Ulvaeus zoznámil s Agnethou Fältskogovou.
Priateľstvo a Anderssonov a Ulvaeusov záujem o spoluprácu pri písaní skladieb prirodzene vyústilo do neskoršej kooperácie štvorice počas budúcich rokov. Ako spoluautori mali za sebou Benny a Björn dva hity: „Ljuva sextital“, ktorý nahrala Brita Borg a „Speleman“, ktorý preslávil skupinu The Hep Stars. Dva páry sa začali podporovať pri nahrávaní. Modelom pre to ako by mohli pracovať s vokálmi našli vo viacerých zabehnutejších vzoroch vo vtedajšej populárnej hudbe, ako boli Blue Mink, Middle of the Road a Sweet. Situácia sa vyvinula tak, že bol už iba malý krôčik k tomu aby vznikla ABBA.
ABBA
Benny Andersson od skupiny Hep Star odišiel v roku 1969. V roku 1972 spolu s Björnom Ulvaeusom založili hudobnú skupinu ABBA. Tvorili ju štyria členovia: Benny Andersson (spev, klávesy), Björn Ulvaeus (spev, gitara), Agnetha Fältskogová (spev) a Anni-Frid Lyngstadová (spev). Prelomovou udalosťou v hudobnej kariére tejto formácie bolo, keď pre Švédsko získali 6. apríla 1974 v súťaži Eurovision Song Contest víťazstvo s piesňou „Waterloo“. V nasledujúcich ôsmich rokoch Andersson s Ulvaeusom pre skupinu ABBA vyprodukovali osem štúdiových albumov, na ktorých bola celá séria celosvetových hitov.
Chess, Kristina a Mamma Mia!
Aj po rozchode hudobnej skupiny ABBA pokračovali Andersson a Ulvaeus s písaním hudby. Ich prvým projektom bol muzikál Chess, ktorého autorom libreta bol Tim Rice. Z tejto spolupráce vznikol aj album, ktorý nahrali: Elaine Paige, Barbara Dickson, Murray Head a Švédi Tommy Körberg a Björn Skifs. Hudobný nosič vyšiel v roku 1984 a predalo sa na svete z neho viac ako dva milióny kópií.
V roku 1985 Andersson produkoval a vydal album, ktorý nahrala súrodenecká dvojica Anders a Karin Glenmarkovci. Nahrali spolu nové piesne, ktorých autormi bola dvojica Andersson/Ulvaeus. Duo si dalo meno Gemini a ďalší album s hudbou od Björna a Bennyho vydali v apríli roku 1987. V roku 1987 Andersson vydal aj svoj prvý sólový album Klinga Mina Klockor, jeho ďalším sólovým projektom bol album November 1989. V októbri 1995 mal premiéru jeho ďalší muzikál s názvom Kristina från Duvemåla.
Benny Anderssons Orkester
Hudobné aktivity Benny Anderssona sú v súčasnosti zamerané na škandinávsky hudobný trh. Má vlastné 16 členné hudobné teleso, nazvané „Benny Anderssons Orkester“ (BAO), v ktorom spievajú Helen Sjöholmová (účinkovala v muzikáli Kristina from Duvemåla) a Tommy Körberg (ktorý sa preslávil v projekte Chess). BAO vydal päť hudobných albumov, z ktorých každý mal hitové single. V švédskom hudobnom rebríčku sa 243 týždňov držala nahrávka piesne „Du är min man“, ktorú spolu s BAO naspievala Helen Sjöholmová.
Diskografia
Diskografia Bennyho Anderssona mimo skupiny ABBA Producent spolu s Björnom Ulvaeusom
Kocúr (časopis)
Kocúr bol humoristický časopis, ktorý vychádzal na Slovensku od roku 1919.
IceWarp
IceWarp, Inc. je softvérová firma, založená v roku 1998 so sídlom v Springfielde, vo Virgínii v USA. Zaoberá sa vývojom softvérových nástrojov pre internetovú komunikáciu, poštových serverov a Groupware pre veľké firemné siete.
Kocúr (časopis)
Bol to humoristicko-satirický časopis autonomistického smeru, riadený Slovenskou národnou stranou Rázusovou. Časopis vychádzal v Martine raz mesačne, dvakrát mesačne. So XVII. ročníkom (1939) verenosť nebola spokojná, pozri článok v novinách - ''Satira - soľ doby. Nešlo by zdokonaliť jediný slovenský humoristický časopis?'' (In: Slovenská sloboda, r. 11, č. 122, Turíce 1939, s. 9)
Periodicita
Začal vychádzať v máji 1919.
IceWarp
Spoločnosť sídli v Česku, USA, Rusku, Nemecku a Indii.
Produkty
IceWarp Mail Server - poštový server s kompletným Groupware riešením pre firemné siete. Mail server možno prevádzkovať v cloude aj nainštalovaný na vlastnom serveri s operačnými systémami Windows, CentOS, Debian, Red Hat a Ubuntu. Posledná stabilná verzia je 13.0.2. Softvér je známy aj pod skorším označením Merak.
Netball
náhľad|Netball Netball je loptový, takmer výhradne ženský šport, ktorý sa vyvinul v USA v 90 - tych rokoch 19. storočia z basketbalu. Netball sa stal populárny aj v krajinách Britského spoločenstva a v roku 1960 bola založená medzinárodná federácia asociácií ženského basketbalu a netballu. Šampionát, ktorý sa koná každé štyri roky, sa prvýkrát uskutočnil v roku 1963. V medzinárodnej súťaži sa najúspešnejšou krajinou stala Austrália, nasledovaná Novým Zélandom.
Pravidlá
Družstvo má sedem hráčov, vymieňajú sa iba v prípade zranenia. Hrajú sa štyri päťnásťminútové štvrtiny, ktoré riadia dvaja rozhodcovia. Lopta sa vhadzuje do bránkového kruhu. S loptou sa nesmie behať ani driblovať a hráč nesmie držať loptu dlhšie ako 3 sekundy. Môže sa hádzať jednou, alebo obomi rukami, k odrážaní lopty sa nesmú používať päste a nohy. Lopta sa takisto nesmie hádzať cez viac ako tretinu hracej plochy. Hracia plocha je rozdelená na tretiny a bránkové kruhy a hráči, ktorí majú iniciály svojich pozícií na dresoch, sa nemôžu premiestňovať zo svojej pozície. Hráč sa nesmie priblížiť na menej ako 91 cm (3 stopy) k súperovi, ktorý drží loptu.
Majstrovstvá sveta v netballe
Majstrovstvá sveta v netballe sú najvyššie medzinárodné netballové podujatie národných družstiev, ktoré organizuje Medzinárodná netballová federácia (INF). Konajú sa každé štyri roky. Už od roku 1963, kedy sa konali prvé MS, sú dominantné tieto 2 národné družstvá: 🇦🇺 (Australian Diamonds) a 🇳🇿 (New Zealand Silver Ferns).
História MS
V roku 1960 národné federácie 4 krajín štandardizovali pravidlá netballu. Austrália, Nový Zéland, Anglicko a Západná India stáli aj pri zrode Medzinárodnej netballovej federácie. Tá rozhodla o vytvorení majstrovstiev sveta, ktoré sa budú organizovať v 4-ročnej periodicite. O 3 roky neskôr (1963), sa už v Anglicku konal prvý turnaj MS, na ktorých sa zúčastnilo 11 národných tímov.
Tvrdá voda
Tvrdá voda vzniká obohacovaním podzemnej vody o minerálne látky, najčastejšie pri jej prechode horninovým prostredím, v ktorom dominujú karbonátové horniny ako sú vápence a dolomity.
Tvrdosť vody ovplyvňuje jej použitie pre domácnosti aj priemysel.
Tvrdá voda má niekoľko nevýhod:
Ako merať tvrdosť vody
Tvrdosť vody sa dá odmerať viacerými spôsobmi:
Android Auto
náhľad|Krajiny, kde je podporované Android Auto náhľad|Obrazovka systému Android Auto náhľad|Autorádio s Android Auto
Tvrdá voda
Ako zmäkčiť tvrdú vodu
Tvrdú vodu možno zmäkčiť viacerými spôsobmi:
Pichliač obyčajný
Pichliač obyčajný (Cirsium vulgare) je silno ostnatá, burinná rastlina z čeľade astrovité s byľou vysokou až 150 cm, ktorej kvety sú svetlofialovej farby.
Android Auto
Android Auto je štandard projekcie smartfónov, ktorý vyvinula spoločnosť Google, aby umožnila prevádzkovať operačný systém Android verzie 5.0 a vyššej v automobiloch cez displej autorádia na prístrojovej doske. Android Auto bolo predstavené 25. júna 2014 na Google I/O 2014. Mobilná aplikácia Android Auto bola vydaná 19. marca 2015.
Štandard ponúka vodičom ovládanie GPS navigácie, prehrávanie hudby, SMS, telefonovanie a vyhľadávanie na webe, cez dotykovú obrazovku a tlačidlá, hoci sa uprednostňuje hlasové ovládanie na zabezpečenie bezpečnej jazdy. Medzi kompatibilné aplikácie patria Google Maps, Google Play Music, MLB at Bat, Spotify, Songza, Stitcher, iHeart Radio, Radioplayer a TuneIn.
Pichliač obyčajný
Rozšírenie
Pôvodom je z Európy a z mierneho podnebného pásma Ázie a severnej Afriky. Druhotne sa rozšíril do Severnej Ameriky, Austrálie a aj na Nový Zéland.
Android Auto
Hoci oficiálna webová stránka Android Auto uvádzala väčšinu výrobcov automobilov ako podporujúce Android Auto, mnoho vozidiel uvedených v roku 2015 a 2016 ho ešte oficiálne nepodporovalo.
Android Auto je súčasťou Open Automotive Alliance, ktorá bola predstavená 6. januára 2014 a je to spoločná snaha s 28 výrobcami automobilov a spoločnosťou Nvidia. V máji 2015 sa Hyundai stal prvým výrobcom, ktorý ponúkol Android Auto, keď ho sprístupnil v modeli Hyundai Sonata.
Pichliač obyčajný
Rozšírenie
Patrí medzi svetlomilné rastliny, rastie na južných svahoch a na piesočných dunách. Typickými miestami výskytu sú málo udržiavané polia, lúky a pastviny, skládky, rumovištia, okraje lesov a ciest, priekopy. Rastie hlavne na pôdach bohatých na živiny, kde je dostupná vlaha. Kvety sú bohatým zdrojom nektáru pre opeľujúci hmyz ako včely medonosné, divoké včely a množstvo motýľov.
Android Auto
Partnerskí výrobcovia
Výrobcovia automobilov, ktorí budú ponúkať Android Auto vo svojich autách, zahŕňajú Abarth, Acura, Alfa Romeo, Audi, Bentley, BMW, Cadillac, Chevrolet, Chrysler, Dodge, Fiat, Ford, GMC, Honda, Hyundai, Infiniti, Jaguar Land Rover, Jeep, Kia, Lamborghini, Lexus, Lincoln, Mahindra and Mahindra, Maserati, Mazda, Mercedes-Benz, Mitsubishi, Nissan, Opel, RAM, Renault, SEAT, Škoda, Subaru, Suzuki, Tata Motors Cars, Volkswagen, Volvo.
Medzi dodávateľov elektroniky patria Kenwood a Pioneer.
Majstrovstvá sveta v americkom futbale 2011
Majstrovstvá sveta v americkom futbale 2011 boli v poradí 4. majstrovstvá sveta, najvyššie medzinárodné podujatie v americkom futbale, ktoré sa od roku 1999 koná so 4-ročnou periodicitou. Konali sa od 8. – 16. júla 2011 v 3 mestách Rakúska: Viedni, Grazi a Innsbrucku, pod záštitou IFAF. Víťazom sa po druhýkrát stal tím USA.
Európa
(2 miestenky)
Severná Amerika
(3 miestenky)
Ázia
(1 miestenka)
Oceánia
(1 miestenka)
Základná škola (Bratislava, Medzilaborecká 11)
Základná škola Medzilaborecká 11 je základná škola v Bratislave, v mestskej časti Ružinov na Medzilaboreckej ulici.
Školu tvorí 7 pavilónov a rozsiahly samostatný športový areál.
História školy
Vznik školy1. september 1964, prvou riaditeľkou školy bola p. Alžbeta Mičušíková. V školskom roku 1967/68 boli otvorené prvé dve triedy s rozšíreným vyučovaním anglického jazyka pre celý obvod BA II. Odvtedy sa každoročne uskutočňovali na škole prijímacie pohovory do takýchto tried. Škola postupne získala vynikajúci kredit. Dňa 10. septembra 1975 bola ZŠ Medzilaborecká premenovaná na ZŠ Karola Šmidkeho. V školskom roku 1976/77 sa novou riaditeľkou stala p. Amália Ščibravá. 11. januára 1990 sa konali na mimoriadnej pedagogickej rade prvé demokratické voľby. Riaditeľkou školy bola zvolená p. Elena Tvrdoňová, ktorá školu riadila do roku 2009. Od roku 2010 sa jej riaditeľkou stala Iveta J. Hajduová. V rokoch 20212023 sa k pôvodným piatim pavilónom dostavili ešte ďalšie dva. Na tento projekt sa mestskej časti Ružinov podarilo získať eurofondy vo výške 2,7 milióna eur.
== Známi absolventi ==
Spádová oblasť
Spádovú oblasť tvorí okrem Solivarskej ulice len východná časť sídliska Štrkovec:
Trebišovská, Komárnickáčísla (3050), Kapušianska, Medzilaborecká, Sečovská, Solivarská, Zálužická, Drieňováod Herlianskej po Tomášikovu, Tomášikovačísla (2137), Ružinovskáod Herlianskej po Tomášikovu, Čaklovská, Herlianska
Ručný protitankový granátomet
náhľad|Ručný protitankový granátomet (RPG-7) Ručný protitankový granátomet (🇷🇺 alebo angl. rocket-propelled grenade), skrátene RPG, je ručná protitanková zbraň používaná pechotou primárne na boj proti obrneným vozidlám alebo opevneným bodom. Známe je aj efektívne použitie týchto zbraní na boj proti helikoptéram. Zbraň používa ako muníciu granáty s reaktívnym pohonom. Rozvoj RPG zvýšil bojaschopnosť pechotných jednotiek v boji proti nepriateľským tankovým a motorizovaným jednotkám.
Tento typ zbraní bol vyvinutý počas druhej svetovej vojny (napr. nemecký Panzerschreck alebo americká M1 Bazooka) a veľmi rýchlo mal za následok výrazné zvýšenie palebnej sily pechoty. Ani neskoršie zavedenie prenosných protitankových raketových komplexov nemalo za následok vymiznutie tohto typu zbraní. Raketové protitankové komplexy, väčšinou obsahujúce drahý laserový diaľkomer a balistický počítač, sú často až 20-krát drahšie ako neriadené protitankové granátomety najnovšej generácie.
Juba
Juba môže byť:
Čapková
Čapková je ženská podoba priezviska Čapek, Čapko alebo Čapka, napr.:
Capková
Capková je ženská podoba priezviska Capko, Capka alebo Capek napr.:
Google TV
náhľad|Logo Google TV
Google TV bola Smart TV platforma od spoločnosti Google. Na platforme sa podieľali aj ďalšie firmy ako Intel, Sony alebo Logitech. Google TV vyšla prvýkrát v októbri 2010. Google TV má v sebe integrovaný operačný systém Android, ktorý spolupracuje s webovým prehliadačom Chrome a vytvára tak interaktívne televízne prostredie. Google TV uspela v júni 2014 ako Android TV.
Ferdinand Písecký
Ferdinand Písecký (pseud. Jiří Mařín; * 25. november 1879, Praha-Žižkov – † 25. október 1934, Bratislava, pochovaný v Modre) bol český pedagóg a publicista pôsobiaci na Slovensku, pobočník generála M. R. Štefánika, autor čítaniek a divadelných hier.
Život a kariéra
Po skončení strednej školy pracoval krátky čas ako dopravný elév železničnej služby v Bosne, potom študoval na Filozofickej fakulte Karlovej univerzity v Prahe. Bol profesorom strednej školy v Prahe a učiteľských ústavov v Příbore a Jičíne. Po vypuknutí 1. svetovej vojny prešiel na jeseň 1914 na ruskú stranu. Ako legionár pôsobil v Astracháni a Caricyne, neskôr pri juhoslovanskej divízii v Odese, neskôr bol pridelený k srbskému veľvyslanectvu v Petrohrade. V roku 1916 bol vyslaný ako kuriér do Londýna k T. G. Masarykovi. V roku 1918 ako kapitán a pobočník generála M. R. Štefánika založil v Japonsku kanceláriu Československej národnej rady. Po vzniku Československej republiky (ČSR) rokoval so zástupcami Podkarpatskej Rusi o jej pripojení k ČSR.
Od marca 1919 bol riaditeľom Učiteľského ústavu v Modre, v rokoch 19261929 krajinským školským inšpektorom pre učiteľské ústavy na Slovensku, v rokoch 19291932 vládnym radcom a v rokoch 19321934 bol prednostom referátu Ministerstva školstva a národnej osvety v Bratislave.
Bol členom pedagogickej spoločnosti slovenskej, najprv podpredsedom, potom predsedom. Je nositeľom Československého vojnového kríža (1918), Československej rev. medaily, Československej medaily za víťazstvo, francúzskeho Radu čestnej légie a talianskeho vojnového kríža.
Publicistická činnosť
Bol predstaviteľom centralistickej školskej politiky na Slovensku v duchu oficiálneho čechoslovakizmu, organizátorom pedagogického a kultúrneho života medzi učiteľmi. Ako autor spolupracoval na zostavovaní slovenských čítaniek pre učiteľské ústavy. Bol autorom divadelných hier pre mládež, básnických zbierok a spomienkových próz. Bol redaktor edícií Knižnica našej školy, Papršteky a Divadelná knižnica slovenskej mládeže. Bol spoluzakladateľom pedagogického časopisu Naša škola, bol iniciátorom časopisu Úsmev a Mladý život, redigoval detský časopis Slovenské jaro.
V rozsiahlej publicistickej činnosti sa zameriaval na metodiku vyučovania a dejiny pedagogiky, biografické príspevky o československých pedagógoch, na aktuality kultúrneho, politického a spoločenského života, zapojil sa do diskusie o reforme školstva a slovenského pravopisu. Uverejňoval v časopisoch Legionár, Ľudová politika, Národná škola slovenská, Naša škola, Politika, Slovenská škola, Slovenský denník, Slovenský učiteľ a i.
Štátny znak Namíbie
thumb|Štátny znak Namíbie Štátny znak Namíbie má rovnaký vzor ako na štátnej vlajke a štítonosičmi sú dva oryxy. Na piesočnej dune pod štítom je vyobrazená rastlina velvíčia, ktorá rastie na púšti Namib. Klenotom je orliak jasnohlasý, stojaci na náčelníckej čelenke. Pod piesočnou dunou je biela stuha na ktorej je napísané národné motto krajiny: Unity, Liberty, Justice (Jednota, sloboda, spravodlivosť). Štátny znak bol zavedený naraz so štátnou vlajkou. Objavuje aj na prezidentskej vlajke.
Android TV
náhľad|Logo náhľad|Digitálny prehrávač médií ADT-1 náhľad|Prostredie Android TV
Android TV je a smart TV platforma, ktorú vyvíja Google. Založená je na operačnom systéme Android 5.0 ("Lollipop") alebo novšom, vytvára interaktívny televízny zážitok cez 10-palcové používateľské rozhranie. Predstavená bola prvýkrát dňa 25. júna 2014 na Google I/O 2014 ako nasledovník Google TV.
Android TV môže byť zabudovaná do televíznych prijímačov a samostatných digitálnych prehrávačov. Používatelia majú prístup na Google Play Store na sťahovanie Android aplikácií, vrátane streamovacích služieb ako Netflix a Hulu, ako aj hier. Platforma zdôrazňuje hlasové vyhľadávanie na rýchle nájdenie obsahu alebo na odpovedanie na otázky (napríklad ktoré filmy boli nominované na cenu akadémie v určitom roku).
Televízne rozhranie je rozdelené zvislo na tri sekcie: odporúčania hore, ktoré sa menia na základe sledovaných titulov, mediálne aplikácie v strede a hry na spodu  V rozhraní sa dá navigovať pomocou herného ovládača, diaľkového ovládača alebo mobilnej aplikácie. Android TV podporuje aj Google Cast, technológiu, ktorá je za prehrávačom Chromecast, ktorá umožňuje použiť mobilné zariadenie na výber a ovládanie prehrávania médií na TV.
Majstrovstvá ASEAN vo futsale mužov 2007
Majstrovstvá ASEAN vo futsale mužov 2007 bol v poradí 5. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 26.31. marca 2007 v Bangkoku, v Thajsku, za účasti dovtedy rekordných 8 tímov. Nováčikom turnaja bolo družstvo Austrálie. Thajsko bolo organizátorom subkontinentálneho šampionátu tretíkrát, predtým hostilo toto podujatie v rokoch 2005 a 2006, vždy v Bangkoku. Všetky zápasy sa odohrali v aréne Indoor Stadium Huamark. Titul piatykrát v rade získalo domáce 🇹🇭, ktoré vo finálovom stretnutí zvíťazilo nad 🇦🇺.
Anakonda tmavá
Etymológia
Slovo anakonda pochádza z tamilského slova anaikolra, čo v preklade znamená zabijak slonov. V Južnej Amerike je zaužívaný aj španielsky výraz mata-toro, znamenajúci zabijak býkov.
Opis
Anakonda tmavá je masívny had zeleno-čiernej farby. Dosahuje dĺžku 4 až 9 metrov a hmotnosť až 250 kilogramov (vďaka čomu je najťažším hadom na svete). Vo voľnej prírode sa dožíva okolo 10 rokov, v zajatí 25 alebo aj viac rokov. Anakonda je adaptovaná na vodu, v ktorej trávi väčšinu života. Jej oči a nozdry sú umiestnené takmer navrchu hlavy, čiže môže číhať na svoju korisť aj čiastočne ponorená vo vode.
Správanie
Väčšinu života trávi ponorená v plytkej vode. Uprednostňuje miesta s vodnou vegetáciou, ktorá jej zaručuje maskovanie. Svoje silné telo využíva na škrtenie, dokonca dokáže zaškrtiť zviera veľkosti koňa. Často prepadáva svoju obeť, keď sa prichádza napiť. Loví najmä za tmy.
Potrava
V potrave nie je vyberavá. Loví vtáky, kajmany, korytnačky, ryby, kapybary a iných cicavcov. Dokonca existujú zdokumentované správy o tom, že anakonda zožrala človeka.
Rozmnožovanie
Samce sú menšie ako samice, majú však veľké panvové výrastky, ktoré využívajú pri párení. Samice privádzajú na svet 4 – 80 mláďat, ktoré dospejú až za šesť rokov.
Presence
Presence je siedmy štúdiový album anglickej rockovej hudobnej skupiny Led Zeppelin. Pod ich vlastnou značkou, Swan Song Records, ho skupina vydala 31. marca 1976. Album bol komerčne úspešný, dostal sa na prvé miesto hudobných rebríčkov v Spojenom kráľovstve, ako aj v Spojených štátoch, kde bol trojnásobne platinový. Na rozdiel od priatia na hudobnom trhu sa album stretol s menej priaznivým ohlasom zo strany hudobnej kritiky.
Gaston (uškatec)
Gaston je meno uškatca afroaustrálskeho, ktorý žil v pražskej zoologickej záhrade v rokoch 1991 až 2002. Preslávil sa v dobe povodní v roku 2002, keď ho zo zoologickej záhrady odniesla voda. Gaston doplával po Vltave a Labe až do Nemecka, kde bol chytený a následne vyčerpaním zomrel.
Presence
Materiál na album vznikal v búrlivých časoch histórie skupiny, kedy bol spevák Robert Plant v rekonvalescencii po ťažkej dopravnej nehode. Napriek všetkým okolnostiam označuje Jimmi Page projekt Presence ako jeden z najdôležitejších. Dokázali ním, že môžu uspieť aj napriek akémukoľvek zmätku a ťažkostiam.
Gaston (uškatec)
Život
Gaston bol chytený vo voľnej prírode v južnej Afrike. Pražská zoologická záhrada ho ako mladého uškatca kúpila od obchodníka z Namíbie v roku 1991 ako asi ročné mláďa. Meno Gaston mu dala jeho cvičiteľka a chovateľka Michaela Voldřichová. Prišiel spolu s ďalšími tromi uškatcami, Bárou, Julinkou a Žofkou. Žofka krátko po príchode do Prahy uhynula, o niekoľko mesiacov neskôr ju nahradila samička Myška. V zoologické záhrade žil spolu s Bárou, Julinkou a Myškou 11 rokov. Prejavoval zmysel pre humor a rád sa predvádzal pred publikom v pravidelných predstaveniach. V dospelosti vážil takmer 200 kilogramov. S Bárou a Julinkou splodil postupne 10 potomkov; z toho jeden (Abeba) sa narodil posmrtne. Myška nikdy s Gastonom mláďa nemala, aj keď sa s ním opakovane párila.
Presence
Zoznam skladieb
Autormi všetkých skladieb sú Jimmy Page a Robert Plant (okrem zadaných výnimiek) Bonusy na edícii Deluxe